ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1981 περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από την Αυστρία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών(1), όπως τροποποιήθηκε τελευταία από την οδηγία 77/98/ΕΟΚ(2), και ιδίως το άρθρο 16,

Εκτιμώντας:

ότι είναι αναγκαίο να καθορισθούν οι υγεινομικοί κανόνες για τις εισαγωγές νωπού κρέατος από την Αυστρία-

ότι σύμφωνα με διαπιστώσεις αποστολής κτηνιάτρων της Κοινότητος, φαίνεται ότι η υγειονομική κατάσταση στην Αυστρία είναι καλή, ιδίως όσον αφορά τις ασθένειες που μεταδίδονται μέσω του κρέατος-

ότι εν τούτοις διαπιστώθηκε ιδιαίτερο πρόβλημα όσον αφορά την εκδήλωση και τον εμβολιασμό κατά της μεταδοτικής παραλύσεως των χοίρων (ασθένεια Teschen) στις περιοχές Imst, Innsbruck-Stadt, Innsbruck-Land, Kitzbuehel, Kufstein, Landeck, Reutte και Schwaz Districts-Bezirk του ομόσπονδου κράτους του Τυρόλου, γεγονός που καθιστά απαραίτητη την εξαίρεση των εν λόγω περιοχών ως προς τις εξαγωγές χοίρων και χοιρείου κρέατος προς την Κοινότητα- ότι η απόφαση 80/1298/ΕΟΚ της Επιτροπής(3), όπως τροποποιήθηκε τελευταία από την απόφαση 81/316/ΕΟΚ (4), καθόρισε τα μέτρα υγειονομικής προστασίας για το ομόσπονδο κράτος του Τυρόλου-

ότι επί πλέον οι αρμόδιες κτηνιατρικές αρχές της Αυστρίας έχουν επιβεβαιώσει ότι δεν έχουν εμφανισθεί, τουλάχιστον κατά τους τελευταίους δώδεκα μήνες οι εξής ασθένειες: πανώλης των βοοειδών, εξωτικός αφθώδης πυρετός, αφρικανική πανώλης των χοίρων, κυστιώδης ασθένεια των χοίρων και μεταδοτική παράλυση των χοίρων (ασθένεια Teschen), εκτός από τις περιοχές Imst, Innsbruck-Stadt, Innsbruck-Land, Kitzbuehel, Kufstein, Landeck, Reutte και Schwaz Districts-Bezirk του ομόσπονδου κράτους του Τυρόλου, και ότι δεν έχουν γίνει εμβολιασμοί κατά των ασθενειών αυτών στο εν λόγω χρονικό διάστημα, εκτός κατά της μεταδοτικής παραλύσεως των χοίρων (ασθένεια Teschen) στις προαναφερθείσες περιοχές-

ότι οι αρμόδιες κτηνιατρικές αρχές της Αυστρίας έχουν αναλάβει την υποχρέωση να ανακοινώσουν στην Επιτροπή των Ευρωπαϊκών Κοινοτήτων και στα Κράτη μέλη, τηλετυπικώς ή τηλεγραφικώς, ότι διαπιστώθηκε η εκδήλωση μιας από τις προαναφερθείσες ασθένειες ή ότι έγινε εμβολιασμός κατά των εν λόγω ασθενειών, το αργότερο εντός 24 ωρών από την ως άνω πιστοποίηση ή τον εμβολιασμό-

ότι οι κεντρικές κτηνιατρικές αρχές της Αυστρίας έχουν παράσχει ικανοποιητικές εγγυήσεις περί της εξαγωγής προς την Κοινότητα χοιροειδούς που έχει οποτεδήποτε παραμείνει στις περιοχές Imst, Innsbruck-Stadt, Innsbruck-Land, Kitzbuehel, Kufstein, Landeck, Reutte και Schwaz Districts-Bezirk του ομοσπονδιακού κράτους του Τυρόλου ή κρέατος χοιροειδούς-

ότι οι υγειονομικές προϋποθέσεις και το κτηνιατρικό πιστοποιητικό πρέπει να προσαρμοσθούν σύμφωνα με την υγειονομική κατάσταση που επικρατεί στην ενδιαφερόμενη χώρα-

ότι πρέπει να ληφθούν ειδικά μέτρα όσον αφορά ορισμένα Κράτη μέλη, τα οποία, λόγω της ειδικής καταστάσεως που επικρατεί εκεί όσον αφορά τον αφθώδη πυρετό και την πανώλη των χοίρων, απολαύουν ειδικών διατάξεων κατά το ενδοκοινοτικό εμπόριο, και ως εκ τούτου θα έπρεπε να τους επιτραπεί η εφαρμογή ειδικών διατάξεων κατά τις εισαγωγές από τρίτες χώρες- ότι οι διατάξεις αυτές πρέπει να είναι τουλάχιστον εξίσου αυστηρές με εκείνες που εφαρμόζει το ίδιο το Κράτος μέλος στο ενδοκοινοτικό εμπόριο-

ότι είναι αναγκαίο να επανεξετασθεί η απόφαση αυτή με σκοπό την προσαρμογή προς τους κοινοτικούς κανόνες που αφορούν τον έλεγχο και την εξάλειψη του αφθώδους πυρετού και της πανώλους των χοίρων εντός της Κοινότητος-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα Κράτη μέλη επιτρέπουν την εισαγωγή των εξής κατηγοριών νωπού κρέατος από την Αυστρία:

α) νωπό κρέας κατοικιδίων βοοειδών, προβατοειδών και αιγοειδών, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Α, που πρέπει να συνοδεύει την αποστολή-

β) νωπό κρέας κατοικιδίων χοιροειδών, εκτός αυτού που προέρχεται από τις περιοχές Imst, Innsbruck-Stadt, Innsbruck-land, Kitzbuehel, Kufstein, Landeck, Reutte και Schwaz-Bezirk του ομόσπονδου κράτους του Τυρόλου, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Β, που πρέπει να συνοδεύει την αποστολή-

γ) νωπό κρέας κατοικιδίων μονόπλων, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Γ, που πρέπει να συνοδεύει την αποστολή.

2. Τα Κράτη μέλη δεν επιτρέπουν την εισαγωγή κατηγοριών νωπού κρέατος από την Αυστρία που δεν αναφέρονται στην παράγραφο 1.

Άρθρο 2

1. Μέχρις ότου θεσπισθούν από το Συμβούλιο κανόνες περί ελέγχου και εξαλείψεως του αφθώδους πυρετού στην Κοινότητα, και εφ' όσον εξακολουθεί η απαγόρευση εμβολιασμού κατά του αφθώδους πυρετού, η Ιρλανδία και το Ηνωμένο Βασίλειο, όσον αφορά τη Βόρειο Ιρλανδία, δύνανται να διατηρήσουν τους εθνικούς υγειονομικούς κανόνες σχετικά με την προστασία κατά του αφθώδους πυρετού, για το βόειο, χοίρειο, πρόβειο και αίγειο νωπό κρέας που αναφέρεται στο άρθρο 1 παράγραφος 1 υπό α και β.

2. Παρ' όλο που στη Δανία, στην Ιρλανδία και στο Ηνωμένο Βασίλειο δεν πιστοποιείται επίσημα πανώλης των χοίρων, δύνανται τα Κράτη μέλη αυτά να διατηρήσουν τους εθνικούς υγειονομικούς κανόνες σχετικά με την προστασία κατά της πανώλους των χοίρων, ως προς το νωπό χοίρειο κρέας που αναφέρεται στο άρθρο 1 παράγραφος 1 υπό β, για χρονικό διάστημα 12 μηνών από τη στιγμή εκδηλώσεως αφθώδους πυρετού στην Αυστρία, και μέχρις ότου απαγορευθεί, για την ίδια περίοδο, εμβολιασμός κατά της εν λόγω ασθένειας, και εφ' όσον οι εκμεταλλεύσεις δεν διατηρούν χοίρους εμβολιασμένους κατά του αφθώδους πυρετού.

Άρθρο 3

Η παρούσα απόφαση δεν ισχύει για εισαγωγές αδένων και οργάνων που η χώρα προορισμού επιτρέπει να εισάγονται για την παρασκευή φαρμάκων.

Άρθρο 4

Η παρούσα απόφαση επανεξετάζεται με σκοπό την προσαρμογή των κοινοτικών κανόνων περί ελέγχου και εξαλείψεως του αφθώδους πυρετού και της πανώλους των χοίρων στην Κοινότητα, και οπωσδήποτε πριν από την 1η Ιουλίου 1982 στην περίπτωση του αφθώδους πυρετού.

Άρθρο 5

Η παρούσα απόφαση εφαρμόζεται από την 1η Ιανουαρίου 1982.

Άρθρο 6

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 24 Ιουνίου 1981.

Για την Επιτροπή

Ο Πρόεδρος

Gaston THORN

(1) ΕΕ αριθ. L 306 της 31. 12. 1972, σ. 28.

(2) ΕΕ αριθ. L 26 της 31. 1. 1977, σ. 81.

(3) ΕΕ αριθ. L 377 της 31. 12. 1980, σ. 49.

(4) ΕΕ αριθ. L 127 της 13. 5. 1981, σ. 17.

ΠΑΡΑΡΤΗΜΑ Α

ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ για νωπό κρέας(1) κατοικιδίων βοοειδών, προβατοειδών και αιγοειδών που προορίζεται γαι αποστολή στην Ευρωπαϊκή Οικονομική Κοινότητα

Χώρα προορισμού:.....................

Αριθμός δημοσίου πιστοποιητικού υγείας(2):..............................

Χώρα εξαγωγής: Αυστρία

Υπουργείο:.....................

Υπηρεσία:......................

Στοιχεία:......................

(προαιρετικό)

1. Αναγνώριση

Κρέας από:.....................

(είδος ζώου)

Είδος τεμαχίων:................

Είδος συσκευασίας:..............

Αριθμός τεμαχίων ή μονάδων συσκευασίας:..................

Καθαρό βάρος:...................

ΙΙ. Προέλευση του κρέατος

Διεύθυνση(-σεις) και αριθμός(-οί(2) κτηνιατρικής εγκρίσεως του(των) εγκεκριμένου(-ων) σφαγείου(-ων).................

...........................

Διεύθυνση(-σεις) και αριθμός(-οί)(2) κτηνιατρικής εγκρίσεως του(των) εγκεκριμένου(-ων) εργαστηρίου(-ων) τεμαχισμού

ΙΙΙ. Προορισμός του κρέατος

Το κρέας αποστέλλεται από:....................

(τόπος αποστολής)

στ:.........................

(χώρα και τόπος προορισμού)

με το εξής μεταφορικό μέσο(3):...............................

Όνομα και διεύθυνση του αποστολέα:.....................

................................

Όνομα και διεύθυνση του παραλήπτη:.....................

................................

IV. Υγειονομική βεβαίωση

Ο υπογεγραμμένος επίσημος κτηνίατρος βεβαιώνει ότι:

1. το ανωτέρω αναφερόμενο νωπό κρέας προέρχεται από:

- ζώα που ευρίσκονταν στην επικράτεια της Αυστρίας για τρεις τουλάχιστον μήνες πριν από τη σφαγή τους ή μετά από τη γέννησή τους, εφ' όσον πρόκειται για ζώα ηλικίας κάτω των τριών μηνών,

- ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά τη διάρκεια των προηγούμενων τριάντα ημερών, καθώς και σε ακτίνα 10 χιλιομέτρων επίσης κατά τη διάρκεια των προηγούμενων τριάντα ημερών,

- ζώα που έχουν μεταφερθεί στο εγκεκριμένο σφαγείο χωρίς να έλθουν σε επαφή με ζώα τα οποία δεν πληρούν τους όρους που απαιτούνται για εξαγωγή του κρέατός τους στην Κοινότητα, και αν έχουν μεταφερθεί με μεταφορικά μέσα, αυτά τα τελευταία έχουν καθαρισθεί και απολυμανθεί πριν από τη φόρτωση,

- ζώα που έχουν περάσει κατά τις 24 ώρες πριν από τη σφαγή τους από υγειονομική εξέταση στο σφαγείο, όπως αναφέρεται στο κεφάλαιο V του παραρτήματος Β της οδηγίας 72/462/ΕΟΚ, και δεν έχουν παρουσιάσει ενδείξεις αφθώδους πυρετού,

- εφ' όσον πρόκειται για νωπό πρόβειο ή αίγειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκελλώσεως των βοοειδών ή αιγοειδών κατά τη διάρκεια των προηγούμενων έξι εβδομάδων-

2. το προαναφερθέν νωπό κρέας προέρχεται από εγκατάσταση ή εγκαταστάσεις, στις οποίες μετά από εκδήλωση αφθώδους πυρετού, μόνο μετά τη σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων των εγκαταστάσεων υπό την επίβλεψη επίσημου κτηνίατρου, επιτράπηκε η περαιτέρω επεξεργασία κρέατος για εξαγωγή προς την Κοινότητα.

Έγινε στ...................., την...................

Σφραγίδα

...................................

(Υπογραφή του επίσημου κτηνίατρου)

(1) Νωπό κρέας: όλα τα τμήματα των κατοικιδίων, βοοειδών, προβατοειδών και αιγοειδών, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εν τούτοις διατηρημένα δια ψύξεως και κατεψυγμένα κρέατα θεωρούνται ως νωπά.

(2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.

(3) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.

ΠΑΡΑΡΤΗΜΑ Β

ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ για νωπό κρέας (1) κατοικιδίων χοιροειδών που προορίζεται για αποστολή στην Ευρωπαϊκή Οικονομική Κοινότητα

Χώρα προορισμού:.....................

Αριθμός δημοσίου πιστοποιητικού υγείας(2):............................

Χώρα εξαγωγής: Αυστρία (εκτός από τις περιοχές Imst, Innsbruck-Stadt, Innsbruck-Land, Kitzbuehel, Kufstein, Landeck, Reutte και Schwaz-Bezirk του ομόσπονδου κράτους του Τυρόλου)

Υπουργείο:......................

Υπηρεσία:.......................

Στοιχεία:.......................

(προαιρετικό)

Ι. Αναγνώριση

Κρέας κατοικιδίων χοιροειδών

Είδος τεμαχίων:..................

Είδος συσκευασίας:...............

Αριθμός τεμαχίων ή μονάδων συσκευασίας:..................

Καθαρό βάρος:....................

ΙΙ. Προέλευση του κρέατος

Διεύθυνση(-σεις) και αριθμός(-οί)(2) κτηνιατρικής εγκρίσεως του(των) εγκεκριμένου (-ων) σφαγείου(-ων)........

.........................

Διεύθυνση(-σεις)και αριθμός(-οί)(2) κτηνιατρικής εγκρίσεως του(των) εγκεκριμένου(-ων) εργαστηρίου(-ων) τεμαχισμού.............

.........................

ΙΙΙ. Προορισμός του κρέατος

Το κρέας αποστέλλεται από:...........................

(τόπος αποστολής)

στ:........................

(χώρος και τόπος προορισμού)

με το εξής μεταφορικό μέσο(3):...........................

Όνομα και διεύθυνση του αποστολέα:...................

............................

Όνομα και διεύθυνση του παραλήπτη:...................

...........................

IV. Υγειονομική βεβαίωση

Ο υπογεγραμμένος επίσημος κτηνίατρος βεβαιώνει ότι:

1. το ανωτέρω αναφερόμενο νωπό κρέας προέρχεται από:

- ζώα που δεν έχουν γεννηθεί, εκτραφεί ή σφαγεί στις περιοχές Imst, Innsbruck-Stadt, Innsbruck-Land, Kitzbuehel, Kufstein, Landeck, Reutte και Schwaz Bezirk του ομόσπονδου κράτους του Τυρόλου.

- ζώα που ευρίσκονταν στην επικράτεια της Αυστρίας (εκτός από τις περιοχές Imst, Innsbruck-Stadt, Innsbruck-Land, Kitzbuehel, Kufstein, Landeck, Reytte και Schwaz Bezirk του ομόσπονδου κράτους του Τυρόλου) για τρεις τουλάχιστον μήνες πριν από τη σφαγή τους ή μετά από τη γέννησή τους, εφ' όσον πρόκειται για ζώα ηλικίας κάτω των τριών μηνών,

- ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά τη διάρκεια των προηγούμενων τριάντα ημερών, ή πανώλης των χοίρων κατά τη διάρκεια των προηγούμενων σαράντα ημερών, καθώς και σε ακτίνα 10 χιλιομέτρων κατά τη διάρκεια των προηγούμενων τριάντα ημερών,

- ζώα που μεταφέρθησαν απ' ευθείας από τις εκμεταλλεύσεις από τις οποίες προέρχονται στο εν λόγω εγκεκριμένο σφαγείο, χωρίς να περάσουν από αγορά και χωρίς να έλθουν σε επαφή με ζώα τα οποία δεν πληρούν τους όρους που απαιτούνται για εξαγωγή του κρέατός τους στην Κοινότητα, και εάν έχουν μεταφερθεί με μεταφορικά μέσα, αυτά τα τελευταία έχουν καθορισθεί και απολυμανθεί πριν από τη φόρτωση,

- ζώα που έχουν περάσει κατά τις 24 ώρες πριν από τη σφαγή τους από υγειονομική εξέταση στο σφαγείο, όπως αναφέρεται στο κεφάλαιο V του παραρτήματος Β της οδηγίας 72/462/ΕΟΚ, και δεν έχουν παρουσιάσει ενδείξεις αφθώδους πυρετού,

- εφ' όσον πρόκειται για χοίρειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκελλώσεως των χοίρων κατά τη διάρκεια των προηγούμενων έξι εβδομάδων-

2. το προαναφερθέν νωπό κρέας προέρχεται από εγκατάσταση ή εγκαταστάσεις στις οποίες, μετά από εκδήλωση αφθώδους πυρετού, μόνο μετά τη σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων των εγκαταστάσεων υπό την επίβλεψη επίσημου κτηνίατρου, επιτράπηκε η περαιτέρω επεξεργασία κρέατος για εξαγωγή προς την Κοινότητα.

Έγινε στ.................., την..................

Σφραγίδα

..................................

(Υπογραφή του επίσημου κτηνίατρου)

(1) Νωπό κρέας: όλα τα τμήματα των κατοικιδίων χοιροειδών, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εν τούτοις διατηρημένα δια ψύξεως και κατεψυγμένα κρέατα θεωρούνται ως νωπά.

(2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.

(3) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.

ΠΑΡΑΡΤΗΜΑ Γ

ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ για νωπό κρέας (1)μονόπλων κατοικιδίων που προορίζεται για αποστολή στην Ευρωπαϊκή Οικονομική Κοινότητα

Χώρα προορισμού:........................

Αριθμός του δημοσίου πιστοποιητικού υγείας(2):..........................

Χώρα εξαγωγής: Αυστρία

Υπουργείο:......................

Υπηρεσία:.......................

Στοιχεία:.......................

(προαιρετικό)

Ι. Αναγνώριση

Κρέας μονόπλων κατοικιδίων

Είδος τεμαχίων:................

Είδος συσκευασίας:.............

Αριθμός τεμαχίων ή μονάδων συσκευασίας:.....................

Καθαρό βάρος:..................

ΙΙ. Προέλευση του κρέατος

Διεύθυνση(-σεις) και αριθμός(-οί)(2) κτηνιατρικής εγκρίσεως του(των) εγκεκριμένου (-ων) σφαγείου(-ων):.......

............................

Διεύθυνση(-σεις) και αριθμός(-οί)(2) κτηνιατρικής εγκρίσεως του(των) εγκεκριμένου (-ων) εργαστηρίου(-ων) τεμαχισμού:.....................

............................

ΙΙΙ. Προορισμός του κρέατος

Το κρέας αποστέλλεται από:....................

(τόπος αποστολής)

στ:.....................

(χώρος και τόπος προορισμού)

με το εξής μεταφορικό μέσο (3):................................

Όνομα και διεύθυνση του αποστολέα:...................

.................................

Όνομα και διεύθυνση του παραλήπτη:....................

.................................

IV. Υγειονομική βεβαίωση

Ο υπογεγραμμένος επίσημος κτηνίατρος βεβαιώνει ότι το ανωτέρω νωπό κρέας προέρχεται από ζώα τα οποία ευρίσκονταν στην επικράτεια της Αυστρίας τουλάχιστον τρεις μήνες πριν από τη σφαγή ή μετά τη γέννησή τους, εφ' όσον πρόκειται για ζώα ηλικίας κάτω των τριών μηνών.

Έγινε στ.................., την.......................

Σφραγίδα

..................................

(Υπογραφή του επίσημου κτηνίατρου)

(1) Νωπό κρέας: όλα τα τμήματα κατοικιδίων μονόπλων, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εν τούτοις διατηρημένα δια ψύξεως και κατεψυγμένα κρέατα θεωρούνται ως νωπά.

(2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.

(3) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.